IMPLANTACIÓN DO SISTEMA DE IDENTIFICACIÓN E SINATURA ELECTRÓNICA PIN-SMS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/01/2022)

A Xunta de Goberno Local, na sesión ordinaria do 13 de xaneiro de 2022, adoptou o seguinte acordo: En data 15.03.2021, ao abeiro do disposto no artigos 9 e 10 c) da Lei 39/2015, do 1 de outubro, do Procedemento Administrativo Común das Administracións Públicas (LPAC), incoouse expediente administrativo para a realización das actuacións necesarias para o establecemento no Concello de Vigo dun mecanismo de identificación e validación da vontade da cidadanía alternativo ó uso de certificados dixitais ou do DNI electrónico, mediante a sinatura móbil segura (PIN – SMS). En data 13.05.2021 a Xunta de Goberno local adoptou acordo de solicitude de autorización previa da Secretaría Xeral de Administración Dixital do Ministerio de Política Territorial e Función Pública (requirida nos citados artigos 9.2. c e 10.2. c) da LPAC), e unha vez obtida a citada autorización aprobar a implantación na carpeta cidadá e no rexistro xeral do Concello de Vigo o uso do sistema de identificación e sinatura PIN- SMS. En data 17 de decembro de 2021 a Secretaria Xeral de Administración Dixital ditou resolución pola que outorgou a autorización previa do sistema de identificación e sinatura electrónica no criptográfica baseado en clave concertada e dobre autenticación por dispositivo móbil, denominado sinatura móbil segura PIN-SMS solicitada polo Concello de Vigo para o seu uso en comunicacións da cidadanía no ámbito do rexistro electrónico, nos termos previstos nos artigos 9.2. c e 10.2. c da Lei 39/2015, do 1 de outubro, do procedemento Administrativo Común das Administracións Públicas En data 2 de outubro de 2015 publicáronse no Boletín oficial do Estado (BOE) as Leis 39/2015 do 1 de outubro, do Procedemento Administrativo Común das Administracións Públicas ( LPAC) e 40/2015, do 1 de outubro, de Réxime Xurídico do Sector Público ( LRXSP). Ditas leis entraron en vigor ao ano da súa publicación no BOE, é dicir, o 2 de outubro de 2016 agás as previsións en materia de rexistro electrónico de apoderamentos, rexistro electrónico, rexistro de empregados públicos habilitados, punto de acceso xeral electrónico da Administración e arquivo único electrónico cuxos efectos se demoraron ata o 2 de abril de 2021 ( Disposición final sétima da LPAC). Ambas leis constitúen o marco xurídico para o funcionamento electrónico das Administracións Públicas na que destaca a xeneralización da utilización dos medios electrónicos no procedemento administrativo común destacando o seguinte, O artigo 9.2 da LPAC dispón que os interesados poderán identificarse electronicamente ante as administracións públicas a través de calquera sistema que conte cun rexistro previo como usuario que permita garantir a súa identidade e concretamente entre outros admitirase os sistemas de clave concertada e calquera outro sistema que as administracións públicas consideren válido, nos termos e condicións que se establezan. Así mesmo respecto ao sistemas de sinatura admitidos o artigo 10 da LPAC dispón que os interesados poderán asinar a través de calquera medio que permita acreditar a autenticidade da expresión da súa vontade e consentimento, así como a integridade e inalterabilidade do documento e no caso de que os interesados opten por relacionarse coas administracións públicas a través de medios electrónicos, consideraranse válidos para efectos de sinatura, calquera outro sistema que as administracións públicas consideren válido, nos termos e condicións que se establezan. Doutra banda o artigo 28 do RD 203/2021, do 30 de marzo, polo que se aproba o Regulamento de actuación e funcionamento do sector público por medios electrónicos determina que os sistemas de clave concertada ou calquera outro sistema que as Administracións Públicas consideren válidos, admitidos para a identificación electrónica de persoa física de conformidade co artigo 9.2. c) da Lei 39/2015, do 1 de outubro, deberán axustarse ao previsto no Esquema Nacional de Seguridade e conter, como mínimo, o nome e apelidos e o número de Documento Nacional de Identidade, Número de Identificación de Estranxeiro, Número de Identificación Fiscal e, para os casos en que así se estableza na definición do sistema, o número de pasaporte. Así mesmo segundo dito artigo ditos sistemas de identificación deberán ser autorizados previamente pola Secretaría General de Administración Digital del Ministerio de Asuntos Económicos y Transformación Digital, que só poderá ser denegada por motivos de seguridade pública, previo informe vinculante da Secretaría de Estado de Seguridad del Ministerio del Interior. O PIN-SMS articúlase como un sistema de expresión de vontade, consentimento e non repudio dos interesados para a presentación de documentación, que no marco normativo do desenvolvemento do ENS establece que o sistema de información asociado ó procedemento que fose “categorizado” con categoría básica e aqueles de categoría media, nos que non sexa necesario a utilización de sinatura avanzada cando así o estableza a normativa reguladora aplicable poderá utilizar sistemas de sinatura non criptograficos. A Sinatura Móbil Segura é un sistema de sinatura non criptográfica que permite expresar o consentimento e a vontade que utiliza como ferramenta de sinatura un cartón dixital, en adiante PIN-SMS constituído a lo menos por 6 caracteres, en posesión do titular da sinatura, e un factor de autenticación dobre baseado na identificación de un dispositivo móbil a disposición do titular do cartón dixital. O PIN-SMS será un conxunto de 8 caracteres establecidos polo titular da sinatura. Os caracteres que forman parte de este cartón poderán ser actualizado a vontade do titular e terá unha vixencia máxima de un ano polo que o titular deberá actualizar os valores do mesmo con esta periodicidade. O PIN-SMS almacenarase encriptado nos sistemas de información municipais de xeito que a encriptación só sexa posible en unha dirección, é dicir, que do valor encriptado non se poida obter o valor en claro, este requisito establécese para preservar a seguridade da clave en posesión do titular. No expediente consta autorización previa da Secretaria General de Administración Digital de data 7 de decembro de 2021. Por Resolucións de Alcaldía de data 18.06.2019 e 17.08.20 delegouse na Xunta de Goberno Local a competencia para a adopción dos acordos municipais que se precisen relativos á adaptación ao Esquema Nacional de Interoperabilidade (ENI) e ao Esquema Nacional de Seguridade (ENS), así como en materia de Protección de Datos e Administración Electrónica, sen prexuízo das competencias executivas atribuídas á Concellería Delegada á que correspondan ditas atribucións, atribución competencial que, en virtude de Resolución de Alcaldía de estrutura da acción de goberno, corresponde á Concellería delegada da área de Contratación, Patrimonio e Xestión Municipal. En aplicación deste réxime competencial, formúlase á Xunta de Goberno Local, a seguinte PRIMEIRO.- Crear o sistema de identificación e sinatura electrónica non criptográfica, baseado en clave concertada e doble autenticación por dispositivo móbil, denominado Firma Móvil Segura PIN-SMS do Concello de Vigo para o uso nas comunicacións da cidadanía no ámbito do seu rexistro electrónico. SEGUNDO.- Publicar o acordo no Boletín Oficial da Provincia de Pontevedra e sede electrónica do Concello de Vigo. A Xunta de Goberno local aproba a proposta contida no precedente informe. Vigo, data sinatura electrónica. A SECRETARIA DE ADMINISTRACIÓN MUNICIPAL- Enrique Sebastian Helbig Soneira A CONCELLEIRA-DELEGADA DA ÁREA DE CONTRATACIÓN, PATRIMONIO E XESTIÓN MUNICIPAL (Delegación competencial por Decreto de 16/04/2021 e acordo da Xunta de Goberno Local de 22/04/2021).- Patricia Rodríguez Calviño